Screen Capture - CodeProject 10,946,082 members (74,578 online)
nice winne_ll8-Nov-06 14:24 nice Last Visit: 31-Dec-99 18:00 Last Update: 19-Oct-14 15:38Refresh1 Fauna en flora in die Bybel (1) - www.bybelkennis.co.za
by Mitch Kalp · Published 22/09/2010 · Updated 28/09/2014
Fauna en flora in die Bybel (1) – Jan van der Watt
Die Bybelverhale speel hoofsaaklik in die lande rondom die Middellandse See af, asook gedeeltelik in die huidige Irak en Iran. Dit is interessant om te sien hoe hulle die natuur beleef het en aan watter plante hulle gewoond was. Ons gaan in die volgende klompie kere ŉ bietjie by die fauna en flora van die Bybelse tyd stilstaan.
Dit is nie altyd so maklik om te weet hoe om die woorde wat vir blomme of plante in die Bybel gebruik word, te vertaal nie. Die plante verskil en soms weet ons nie altyd presies wat met die woorde bedoel word nie. Daarom is dit ook interessant om verskillende vertalings te vergelyk. Jy sal agterkom dat die name van die plante in die algemeen in die verskillende vertalings heelwat verskil.
Hier volg ŉ lys van sommige van die blomme wat in die Bybel genoem word met hier en daar ŉ beskrywing van hoe die blom moontlik kon lyk.
Aalwyn: Dit het waarskynlik baie soos ons aalwyne gelyk met die vuurpyl rooi blomme Daar is parfuum van hierdie plant gemaak. Ons lees dat Nikodemus mirre en aalwyn gemeng het om Jesus se liggaam mee te salf (Johannes 19:39). Dis ook gebruik om lyke te reinig (Psalm 45:9; Spreuke 7:17).
Affodil: Dit is nie die verfynde affodille wat ons ken nie, maar ŉ tipe wilde bolplant wat waarskynlik baie soos ons affodille gelyk het (Jesaja 35:1; Hooglied 2:1). (In die 1933/1953-vertaling en in die meeste Engelse vertalings is dit met roos vertaal.)
Balsem: Immergroen struik met wit bloeisels en vrugte soos appels. Die gom van die bas is vir medisinale doeleindes gebruik (Genesis 37:25; Numeri 11:7; Jeremia 8:22).
Biesies: Plante wat aan die oewers van riviere gegroei het (Eksodus 2:3).
Dilsaadjies: Is gebruik om kos te geur.
Dissel (In die Afrikaanse vertaling soms net bossies.) ŉ Hoë onkruid met geel blomme (Genesis 3:18; Hosea 10:8; Matteus 7:16; Hebreërs 6:8).
Dorings en distels Daar was byna 120 verskillende variëteite dorings en distels in Palestina. Sommige het tot 1,80 meter hoog gegroei en het pragtige blomme gedra. Hulle is doringstruike met haakdorings (Rigters 8:7, 16).
Ons gaan volgende keer verder.